CELEX: 32011R1259
Language: lt
Date: 2011-12-02 00:00:00
Title: 2011 m. gruodžio 2 d. Komisijos reglamentas (ES) Nr. 1259/2011, kuriuo dėl didžiausios leidžiamosios dioksinų ir dioksinų tipo PCB koncentracijos maisto produktuose iš dalies keičiamas Reglamentas (EB) Nr. 1881/2006  Tekstas svarbus EEE

3.12.2011   
            
            
               LT
            
            
               Europos Sąjungos oficialusis leidinys
            
            
               L 320/18
            
         KOMISIJOS REGLAMENTAS (ES) Nr. 1259/2011
   2011 m. gruodžio 2 d.
   kuriuo dėl didžiausios leidžiamosios dioksinų ir dioksinų tipo PCB koncentracijos maisto produktuose iš dalies keičiamas Reglamentas (EB) Nr. 1881/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
   kadangi:
   
               (1)
            
            
               2006 m. gruodžio 19 d. Komisijos reglamente (EB) Nr. 1881/2006, nustatančiame didžiausias leistinas tam tikrų teršalų maisto produktuose koncentracijas (2), nustatyta didžiausia leidžiamoji dioksinų ir dioksinų tipo PCB koncentracija tam tikruose maisto produktuose;
            
         
               (2)
            
            
               dioksinai priklauso 75 giminingųjų polichlorintųjų dibenzo-p-dioksinų (PCDD) ir 135 giminingųjų polichlorintųjų dibenzofuranų (PCDF) junginių grupei, iš jų 17 junginių kelia susirūpinimą dėl toksiškumo. Polichlorintieji bifenilai (PCB) – tai 209 skirtingų giminingųjų junginių grupė, kuriai priklausančius junginius pagal toksines savybes galima suskirstyti į dvi grupes. Dvylikos giminingųjų junginių toksinės savybės yra panašios į dioksinų savybes, todėl šie junginiai dažnai vadinami dioksinų tipo PCB. Kiti PCB neturi dioksinams būdingo toksiškumo, jų toksikologinis profilis yra kitoks ir jie vadinami ne dioksino tipo PCB;
            
         
               (3)
            
            
               kiekvieno giminingojo dioksinų junginio arba dioksinų tipo PCB toksiškumo lygis yra skirtingas. Siekiant įvertinti bendrą šių skirtingų giminingųjų junginių toksiškumą, rizikos vertinimui ir priežiūros kontrolei palengvinti buvo pradėta vartoti toksinio ekvivalentiškumo faktorių (toliau – TEF) sąvoka. Taigi, analitiniai rezultatai, susiję su visais pavieniais toksikologinį susirūpinimą keliančiais dioksinų ir dioksinų tipo PCB giminingaisiais junginiais, išreiškiami kiekybiniu vienetu – TCDD toksiškumo ekvivalentu (TEQ);
            
         
               (4)
            
            
               Pasaulio sveikatos organizacija (PSO) 2005 m. birželio 28–30 d. surengė specialistų seminarą dėl TEF dydžių, dėl kurių PSO susitarė 1998 m. Pakeista nemažai TEF dydžių, ypač taikomų PCB, oktachlorintiesiems giminingiesiems junginiams ir pentachlorintiesiems furanams. Duomenys apie naujųjų TEF dydžių poveikį ir dabartinį paplitimą yra pateikti Europos maisto saugos tarnybos (EMST) mokslinėje ataskaitoje „Dioksinų koncentracijos maiste ir pašaruose stebėsenos rezultatai“ (3). Todėl reikėtų persvarstyti didžiausią leidžiamąją PCB koncentraciją atsižvelgiant į šiuos naujus duomenis;
            
         
               (5)
            
            
               Komisijos prašymu EMST Mokslininkų grupė teršalų maisto grandinėje klausimais priėmė nuomonę dėl ne dioksinų tipo PCB buvimo pašaruose ir maiste (4);
            
         
               (6)
            
            
               šešių žymenų arba indikatorinių PCB (PCB 28, 52, 101, 138, 153 ir 180) suma sudaro maždaug pusę viso pašaruose ir maiste esančių ne dioksinų tipo PCB kiekio. Ši suma laikoma tinkamu ne dioksinų tipo PCB paplitimo ir poveikio žmonėms žymeniu, todėl turėtų būti nustatyta kaip didžiausia leidžiamoji koncentracija;
            
         
               (7)
            
            
               didžiausia leidžiamoji koncentracija nustatyta atsižvelgiant į naujausius paplitimo duomenis, pateiktus EMST mokslinėje ataskaitoje „Ne dioksinų tipo PCB koncentracijos maiste ir pašaruose stebėsenos rezultatai“ (5). Nors yra galimybių pasiekti žemesnes kiekybinio aptikimo ribas, galima matyti, kad nemažai laboratorijų taiko 1 μg/kg ar net 2 μg/kg riebalų kiekybinio aptikimo ribą. Analitinį rezultatą išreiškus didžiausia koncentracija gali būti taip, kad tam tikrais atvejais koncentracija gali būti labai panaši į didžiausią leidžiamąją koncentraciją, jei didžiausia leidžiamoji koncentracija būtų labai griežtai nustatyta, net jei PCB kiekybiškai neaptinkama. Taip pat buvo pripažinta, kad duomenys, susiję su tam tikromis maisto kategorijomis, nebuvo labai gausūs. Todėl reikėtų per trejus metus persvarstyti didžiausią leidžiamąją koncentraciją naudojantis gausesne duomenų baze, sudaryta atliekant tyrimus, kurių jautris būtų pakankamas mažai koncentracijai aptikti;
            
         
               (8)
            
            
               Suomijai ir Švedijai leista taikyti leidžiančias nukrypti nuostatas ir tiekti rinkai jų teritorijoje vartoti skirtas Baltijos jūros regiono kilmės žuvis, kuriose dioksinų koncentracija viršija nustatytą didžiausią leidžiamąją dioksinų koncentraciją, taip pat dioksinų ir dioksinų tipo PCB žuvyse sumą. Šios valstybės narės įvykdė informacijos apie mitybos rekomendacijas pateikimo vartotojams reikalavimus. Kiekvienais metais Komisijai jos teikia dioksinų koncentracijos Baltijos jūros regiono žuvyse stebėsenos rezultatus ir praneša apie priemones, kurių imtasi siekiant sumažinti dioksinų, gaunamų vartojant Baltijos jūros regiono žuvis, poveikį žmonėms;
            
         
               (9)
            
            
               remiantis dioksinų ir dioksinų tipo PCB koncentracijos stebėsenos, atliekamos Suomijos ir Švedijos, rezultatais, galiojanti leidžianti nukrypti nuostata galėtų būti taikoma tik tam tikrų rūšių žuvims. Atsižvelgiant į tai, kad dioksinų ir PCB aplinkoje, taigi ir žuvyse, yra nuolat, šią leidžiančią nukrypti nuostatą reikėtų taikyti nenustatant termino;
            
         
               (10)
            
            
               Latvija leidžiančią nukrypti nuostatą, panašią į taikomą Suomijai ir Švedijai, paprašė leisti taikyti laisvėje sužvejotoms lašišoms. Latvija įrodė, kad dioksinų ir dioksinų tipo PCB poveikis žmonėms jos teritorijoje yra ne didesnis už didžiausią vidutinį lygį bet kurioje valstybėje narėje ir kad ji yra įdiegusi sistemą, kuria užtikrinama, kad, siekiant išvengti galimo pavojaus sveikatai, vartotojai būtų informuojami apie visas mitybos rekomendacijas, susijusias su Baltijos jūros regiono žuvų vartojimo apribojimais tam tikroms lengvai pažeidžiamoms gyventojų grupėms. Be to, turi būti atliekama dioksinų ir dioksinų tipo PCB koncentracijos Baltijos jūros regiono žuvyse stebėsena, ir apie jos rezultatus bei priemones, kurių imamasi dioksinų ir dioksinų tipo PCB, gaunamų vartojant Baltijos jūros regiono žuvis, poveikiui žmonėms sumažinti, pranešama Komisijai. Siekiant užtikrinti, kad žuvimis ir žuvų produktais, neatitinkančiais ES nustatytos didžiausios leidžiamosios PSB koncentracijos, nebūtų prekiaujama kitose valstybėse narėse, buvo nustatytos būtinos priemonės;
            
         
               (11)
            
            
               atsižvelgiant į tai, kad Baltijos jūros regiono žuvų tarša ne dioksinų tipo PCB turi panašumų į taršą dioksinais ir dioksinų tipo PCB, o ne dioksinų tipo PCB aplinkoje yra nuolat, nukrypti leidžiančią nuostatą, panašią į taikomą dioksinų ir dioksinų tipo PCB koncentracijai Baltijos jūros regionų žuvyse, reikėtų taikyti ir ne dioksinų tipo PCB koncentracijai;
            
         
               (12)
            
            
               paprašyta, kad EMST pateiktų mokslinę nuomonę dėl dioksinų ir dioksinų tipo PCB avių ir elnių kepenyse ir nurodytų, ar reikėtų nustatyti didžiausią leidžiamąją dioksinų ir PCB koncentraciją kepenyse ir šalutinių gyvūninių produktų gaminiuose, koncentraciją matuojant produkte, o ne riebaluose, kaip daroma dabar. Todėl turėtų būti persvarstytos nuostatos dėl kepenų ir jų gaminių, ir visų pirma, kai bus parengta EMST nuomonė, turėtų būti persvarstytos nuostatos dėl avių ir elnių kepenų. Kol kas reikėtų nustatyti didžiausią dioksinų ir PCB koncentraciją riebaluose;
            
         
               (13)
            
            
               maisto produktams, kuriuose riebalų yra mažiau negu 1 %, lig šiol nebuvo nustatoma didžiausios dioksinų ir dioksinų tipo PCB koncentracijos, nes tų maisto produktų poveikis žmonėms paprastai būna nedidelis. Tačiau būna atvejų, kai maisto produkte riebalų yra mažiau negu 1 %, bet dioksinų ir dioksinų tipo PCB koncentracija riebaluose labai didelė. Todėl tokiems maisto produktams reikėtų nustatyti didžiausią leidžiamąją koncentraciją, bet ne riebaluose, o visame produkte. Atsižvelgiant į tai, kad didžiausia leidžiamoji koncentracija tam tikruose nedaug riebalų turinčiuose maisto produktuose nustatoma ją matuojant visame produkte, reikėtų maisto produktams, kuriuose riebalų mažiau negu 2 %, taikyti didžiausią leidžiamąją koncentraciją visame produkte;
            
         
               (14)
            
            
               atsižvelgiant į dioksinų ir dioksinų tipo PCB kūdikiams ir mažiems vaikams skirtame maiste stebėsenos duomenis reikėtų nustatyti konkrečią mažesnę didžiausią leidžiamąją dioksinų ir dioksinų tipo PCB koncentraciją kūdikiams ir mažiems vaikams skirtame maiste. Vokietijos federalinis rizikos vertinimo institutas EMST pateikė konkretų prašymą įvertinti riziką kūdikiams ir mažiems vaikams dėl dioksinų ir dioksinų tipo PCB kūdikiams ir mažiems vaikams skirtame maiste. Todėl, kai bus parengta EMST nuomonė, reikėtų persvarstyti nuostatas dėl kūdikiams ir mažiems vaikams skirto maisto;
            
         
               (15)
            
            
               šiame reglamente pateiktos priemonės atitinka Maisto grandinės ir gyvūnų sveikatos nuolatinio komiteto nuomonę, ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1881/2006 iš dalies keičiamas taip:
   
               1.
            
            
               7 straipsnis iš dalies keičiamas taip:
               
                           a)
                        
                        
                           Pavadinimas „Laikinos nukrypti leidžiančios nuostatos“ keičiamas pavadinimu „Leidžiančios nukrypti nuostatos“.
                        
                     
                           b)
                        
                        
                           4 dalis pakeičiama taip:
                           „4.   Nukrypdamos nuo 1 straipsnio nuostatų, Suomija, Švedija ir Latvija gali leisti tiekti rinkai jų teritorijoje vartoti skirtas Baltijos jūros regiono kilmės lašišas (Salmo salar) ir jų produktus, kuriuose dioksinų ir (arba) dioksinų tipo ir (arba) ne dioksinų tipo PCB koncentracija viršija priedo 5.3 punkte nustatytus dydžius, jeigu šiose šalyse yra sukurta sistema, kuria užtikrinama, kad, siekiant išvengti galimo pavojaus sveikatai, vartotojai būtų informuojami apie visas mitybos rekomendacijas, susijusias su Baltijos jūros regiono laisvėje sužvejotų lašišų ir jų produktų vartojimo apribojimais tam tikroms lengvai pažeidžiamoms gyventojų grupėms.
                           Suomija, Švedija ir Latvija ir toliau taiko priemones, būtinas užtikrinti, kad priedo 5.3 punkto neatitinkančiomis laisvėje sužvejotomis lašišomis ir jų produktais nebūtų prekiaujama kitose valstybėse narėse.
                           Suomija, Švedija ir Latvija Komisijai kasmet teiks priemonių, kurių jos ėmėsi tam tikroms lengvai pažeidžiamoms gyventojų grupėms informuoti apie visas mitybos rekomendacijas ir užtikrinti, kad laisvėje sužvejotomis lašišomis ir jų produktais, neatitinkančiais didžiausios leidžiamosios koncentracijos, nebūtų prekiaujama kitose valstybėse narėse, ataskaitas. Be to, jos pateikia įrodymų, kad tos priemonės yra veiksmingos.“
                        
                     
                           c)
                        
                        
                           straipsnis papildomas šia 5 dalimi:
                           „5.   Nukrypdamos nuo 1 straipsnio nuostatų, Suomija ir Švedija gali leisti tiekti rinkai jų teritorijoje vartoti skirtas Baltijos jūros regiono kilmės laisvėje sužvejotas didesnes negu 17 cm silkes (Clupea harengus), laisvėje sužvejotus šalvius (Salvelinus spp.), laisvėje sužvejotas upines nėges (Lampetra fluviatilis) ir laisvėje sužvejotus šlakius (Salmo trutta) ir jų produktus, kuriuose dioksinų ir (arba) dioksinų tipo ir (arba) ne dioksinų tipo PCB koncentracija viršija priedo 5.3 punkte nustatytus dydžius, jeigu šiose šalyse yra sukurta sistema, kuria užtikrinama, kad, siekiant išvengti galimo pavojaus sveikatai, vartotojai būtų informuojami apie visas mitybos rekomendacijas, susijusias su Baltijos jūros regione laisvėje sužvejotų didesnių negu 17 cm silkių, laisvėje sužvejotų šalvių, laisvėje sužvejotų upinių nėgių ir laisvėje sužvejotų šlakių ir jų produktų vartojimo apribojimais tam tikroms lengvai pažeidžiamoms gyventojų grupėms.
                           Suomija ir Švedija ir toliau taiko priemones, būtinas užtikrinti, kad priedo 5.3 punkto neatitinkančiomis laisvėje sužvejotomis didesnėmis negu 17 cm silkėmis, laisvėje sužvejotais šalviais, laisvėje sužvejotomis upinėmis nėgėmis ir laisvėje sužvejotais šlakiais ir jų produktais nebūtų prekiaujama kitose valstybėse narėse.
                           Suomija ir Švedija Komisijai kasmet teiks priemonių, kurių jos ėmėsi tam tikroms lengvai pažeidžiamoms gyventojų grupėms veiksmingai informuoti ir užtikrinti, kad žuvimis ir jų produktais, neatitinkančiais didžiausios leidžiamosios koncentracijos, nebūtų prekiaujama kitose valstybėse narėse, ataskaitas. Be to, jos pateikia įrodymų, kad tos priemonės yra veiksmingos.“
                        
                     
         
               2.
            
            
               Priedas iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 37, 1993 2 13, p. 1.
   
      (2)  OL L 364, 2006 12 20, p. 5.
   
      (3)  EMST leidinys, 2010 m.; 8(3):1385, http://www.efsa.europa.eu/en/efsajournal/doc/1385.pdf.
   
      (4)  EFSA leidinys (2005) 284, p. 1, http://www.efsa.europa.eu/en/efsajournal/doc/284.pdf.
   
      (5)  EMST leidinys, 2010 m.; 8(7):1701, http://www.efsa.europa.eu/en/efsajournal/doc/1701.pdf.
   
      PRIEDAS
      Reglamento (EB) Nr. 1881/2006 priedo 5 dalis „Dioksinai ir PCB“ iš dalies keičiama taip:
      
                  a)
               
               
                  5 dalis „Dioksinai ir PCB“ pakeičiama taip:
                  „5 dalis.   Dioksinai ir PCB (31)
                  
                              Maisto produktai
                           
                           
                              Didžiausia leidžiamoji koncentracija
                           
                        
                              Dioksinų suma (PSO-PCDD/F-TEQ) (32)
                           
                           
                              Dioksinų ir dioksinų tipo pcb suma (PSO-PCDD/F-PCB-TEQ) (32)
                           
                           
                              PCB 28, PCB52, PCB101, PCB138, PCB153 ir PCB180 suma (ICES – 6) (32)
                           
                        
                              5.1
                           
                           
                              Mėsa ir mėsos produktai (išskyrus valgomuosius subproduktus), pagaminti iš (6):
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          galvijų ir avių,
                                       
                                    
                           
                              2,0 pg/g riebalų (33)
                           
                           
                              4,0 pg/g riebalų (33)
                           
                           
                              40 ng/g riebalų (33)
                           
                        
                              
                                          —
                                       
                                       
                                          naminių paukščių,
                                       
                                    
                           
                              1,75 pg/g riebalų (33)
                           
                           
                              3,0 pg/g riebalų (33)
                           
                           
                              40 ng/g riebalų (33)
                           
                        
                              
                                          —
                                       
                                       
                                          kiaulių
                                       
                                    
                           
                              1,0 pg/g riebalų (33)
                           
                           
                              1,25 pg/g riebalų (33)
                           
                           
                              40 ng/g riebalų (33)
                           
                        
                              5.2
                           
                           
                              5.1 punkte nurodytų sausumos gyvūnų kepenys ir jų šalutinių produktų gaminiai (6)
                           
                           
                              4,5 pg/g riebalų (33)
                           
                           
                              10,0 pg/g riebalų (33)
                           
                           
                              40 ng/g riebalų (33)
                           
                        
                              5.3
                           
                           
                              Žuvų raumenų mėsa, žuvininkystės produktai ir jų gaminiai (25), (34), išskyrus
                              
                                          —
                                       
                                       
                                          laisvėje sužvejotus ungurius,
                                       
                                    
                                          —
                                       
                                       
                                          laisvėje sužvejotas gėlavandenes žuvis, išskyrus gėlame vandenyje sužvejotas diadromines žuvis,
                                       
                                    
                                          —
                                       
                                       
                                          žuvų kepenis ir jų šalutinių produktų gaminius,
                                       
                                    
                                          —
                                       
                                       
                                          jūros gyvūnų taukus.
                                       
                                    Didžiausia leidžiamoji koncentracija vėžiagyviuose taikoma galūnių ir pilvo raumenų mėsai (44). Jei tai krabai ir į krabus panašūs vėžiagyviai (Brachyura ir Anomura) – taikoma galūnių raumenų mėsai
                           
                           
                              3,5 pg/g drėgno produkto svorio
                           
                           
                              6,5 pg/g drėgno produkto svorio
                           
                           
                              75 ng/g drėgno produkto svorio
                           
                        
                              5.4
                           
                           
                              Laisvėje sužvejotų gėlavandenių žuvų, išskyrus gėlame vandenyje sužvejotas diadromines žuvis, raumenų mėsa ir jos gaminiai (25)
                           
                           
                              3,5 pg/g drėgno produkto svorio
                           
                           
                              6,5 pg/g drėgno produkto svorio
                           
                           
                              125 ng/g drėgno produkto svorio
                           
                        
                              5.5
                           
                           
                              Laisvėje sužvejotų ungurių (Anguilla anguilla) raumenų mėsa ir jų gaminiai
                           
                           
                              3,5 pg/g drėgno produkto svorio
                           
                           
                              10,0 pg/g drėgno produkto svorio
                           
                           
                              300 ng/g drėgno produkto svorio
                           
                        
                              5.6
                           
                           
                              Žuvų kepenys ir jų šalutinių produktų gaminiai, išskyrus 5.7 punkte nurodytus jūros gyvūnų taukus
                           
                           
                              —
                           
                           
                              20,0 pg/g drėgno produkto svorio (38)
                           
                           
                              200 ng/g drėgno produkto svorio (38)
                           
                        
                              5.7
                           
                           
                              Jūros gyvūnų taukai (žuvų kūno taukai, žuvų kepenų taukai ir kitų jūros organizmų taukai, skirti maistui)
                           
                           
                              1,75 pg/g riebalų
                           
                           
                              6,0 pg/g riebalų
                           
                           
                              200 ng/g riebalų
                           
                        
                              5.8
                           
                           
                              Žalias pienas (6) ir pieno produktai (6), įskaitant sviesto riebalus
                           
                           
                              2,5 pg/g riebalų (33)
                           
                           
                              5,5 pg/g riebalų (33)
                           
                           
                              40 ng/g riebalų (33)
                           
                        
                              5.9
                           
                           
                              Vištų kiaušiniai ir kiaušinių gaminiai (6)
                           
                           
                              2,5 pg/g riebalų (33)
                           
                           
                              5,0 pg/g riebalų (33)
                           
                           
                              40 ng/g riebalų (33)
                           
                        
                              5.10
                           
                           
                              Šių gyvūnų riebalai:
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          galvijų ir avių,
                                       
                                    
                           
                              2,5 pg/g riebalų
                           
                           
                              4,0 pg/g riebalų
                           
                           
                              40 ng/g riebalų
                           
                        
                              
                                          —
                                       
                                       
                                          naminių paukščių,
                                       
                                    
                           
                              1,75 pg/g riebalų
                           
                           
                              3,0 pg/g riebalų
                           
                           
                              40 ng/g riebalų
                           
                        
                              
                                          —
                                       
                                       
                                          kiaulių
                                       
                                    
                           
                              1,0 pg/g riebalų
                           
                           
                              1,25 pg/g riebalų
                           
                           
                              40 ng/g riebalų
                           
                        
                              5.11
                           
                           
                              Sumaišyti gyvūnų riebalai
                           
                           
                              1,5 pg/g riebalų
                           
                           
                              2,50 pg/g riebalų
                           
                           
                              40 ng/g riebalų
                           
                        
                              5.12
                           
                           
                              Augalinis aliejus ir riebalai
                           
                           
                              0,75 pg/g riebalų
                           
                           
                              1,25 pg/g riebalų
                           
                           
                              40 ng/g riebalų
                           
                        
                              5.13
                           
                           
                              Kūdikiams ir mažiems vaikams skirti maisto produktai (4)
                           
                           
                              0,1 pg/g drėgno produkto svorio
                           
                           
                              0,2 pg/g drėgno produkto svorio
                           
                           
                              1,0 ng/g drėgno produkto svorio“
                           
                        
            
                  b)
               
               
                  31 išnaša pakeičiama taip:
                  
                              „(31)
                           
                           
                              Dioksinai (polichlorintųjų dibenzo-para-dioksinų (PCDD) ir polichlorintųjų dibenzofuranų (PCDF) suma, išreikšta Pasaulinės sveikatos organizacijos (PSO) toksiškumo ekvivalentais, taikant PSO toksinio ekvivalentiškumo faktorius (PSO-TEF), ir dioksinų bei dioksinų tipo PCB suma (PCDD, PCDF ir polichlorintų bifenilų (PCB) suma, išreikšta PSO toksiškumo ekvivalentais, taikant PSO-TEF). PSO TEF, skirti žmonėms keliamai rizikai vertinti, pagrįsti Pasaulio sveikatos organizacijos (PSO) tarptautinės cheminės saugos programos (IPCS) specialistų posėdžio, surengto 2005 m. birželio mėn. Ženevoje, išvadomis (Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological Sciences 93(2), 223–241 (2006))
                           
                        
                              Giminingas junginys
                           
                           
                              TEF vertė
                           
                        
                              
                                 Dibenzo-p-dioksinai (PCDDs)
                              
                           
                        
                              2,3,7,8-TCDD
                           
                           
                              1
                           
                        
                              1,2,3,7,8-PeCDD
                           
                           
                              1
                           
                        
                              1,2,3,4,7,8-HxCDD
                           
                           
                              0,1
                           
                        
                              1,2,3,6,7,8-HxCDD
                           
                           
                              0,1
                           
                        
                              1,2,3,7,8,9-HxCDD
                           
                           
                              0,1
                           
                        
                              1,2,3,4,6,7,8-HpCDD
                           
                           
                              0,01
                           
                        
                              OCDD
                           
                           
                              0,0003
                           
                        
                              
                                 Dibenzofuranai (PCDF)
                              
                           
                        
                              2,3,7,8-TCDF
                           
                           
                              0,1
                           
                        
                              1,2,3,7,8-PeCDF
                           
                           
                              0,03
                           
                        
                              2,3,4,7,8-PeCDF
                           
                           
                              0,3
                           
                        
                              1,2,3,4,7,8-HxCDF
                           
                           
                              0,1
                           
                        
                              1,2,3,6,7,8-HxCDF
                           
                           
                              0,1
                           
                        
                              1,2,3,7,8,9-HxCDF
                           
                           
                              0,1
                           
                        
                              2,3,4, 6,7,8-HxCDF
                           
                           
                              0,1
                           
                        
                              1,2,3,4,6,7,8-HpCDF
                           
                           
                              0,01
                           
                        
                              1,2,3,4,7,8,9-HpCDF
                           
                           
                              0,01
                           
                        
                              OCDF:
                           
                           
                              0,0003
                           
                        
                              
                                 Dioksinų tipo PCB: ne orto PCB + mono-orto PCB
                              
                           
                        
                              
                                 Ne orto PCB
                              
                           
                        
                              PCB 77
                           
                           
                              0,0001
                           
                        
                              PCB 81
                           
                           
                              0,0003
                           
                        
                              PCB 126
                           
                           
                              0,1
                           
                        
                              PCB 169
                           
                           
                              0,03
                           
                        
                              
                                 Mono orto PCB
                              
                           
                        
                              PCB 105
                           
                           
                              0,00003
                           
                        
                              PCB 114
                           
                           
                              0,00003
                           
                        
                              PCB 118
                           
                           
                              0,00003
                           
                        
                              PCB 123
                           
                           
                              0,00003
                           
                        
                              PCB 156
                           
                           
                              0,00003
                           
                        
                              PCB 157
                           
                           
                              0,00003
                           
                        
                              PCB 167
                           
                           
                              0,00003
                           
                        
                              PCB 189
                           
                           
                              0,00003
                           
                        
                              Vartojamos santrumpos: T – tetra; Pe – penta; Hx – heksa; Hp – hepta; O – okta; CDD – chlordibenzodioksinas; CDF – chlordibenzofuranas; CB – chlorbifenilas.“
                           
                        
            
                  c)
               
               
                  33 išnaša pakeičiama taip:
                  
                              „(33)
                           
                           
                              Didžiausia leidžiamoji koncentracija riebaluose netaikoma maisto produktams, kuriuose riebalų yra mažiau negu 2 % Maisto produktuose, kuriuose riebalų mažiau negu 2 %, didžiausia leidžiamoji koncentracija produkte – koncentracija, atitinkanti didžiausią leidžiamąją koncentraciją maiste, kuriame riebalų yra 2 %, apskaičiuojama remiantis didžiausia leidžiamąja koncentracija riebaluose taikant šią formulę:
                              didžiausia leidžiamoji koncentracija produkte tais atvejais, kai maisto produktuose yra mažiau negu 2 % riebalų, yra lygi didžiausiai leidžiamajai koncentracijai to maisto produkto riebaluose, padaugintai iš 0,02.“